CELEX: 32008D0983
Language: da
Date: 2008-12-09 00:00:00
Title: 2008/983/EF: Kommissionens beslutning af 9. december 2008 om tilladelse til Det Forenede Kongerige til at gøre brug af bestemmelserne i punkt 8.5 i bilag IIA til Rådets forordning (EF) nr. 40/2008, hvad angår et puljesystem for fiskeriindsats for trawlere og lignende fiskerfartøjer, der fisker i Nordsøen og vest for Skotland (meddelt under nummer K(2008) 7801)

31.12.2008   
            
            
               DA
            
            
               Den Europæiske Unions Tidende
            
            
               L 352/36
            
         
      KOMMISSIONENS BESLUTNING
   
   af 9. december 2008
   om tilladelse til Det Forenede Kongerige til at gøre brug af bestemmelserne i punkt 8.5 i bilag IIA til Rådets forordning (EF) nr. 40/2008, hvad angår et puljesystem for fiskeriindsats for trawlere og lignende fiskerfartøjer, der fisker i Nordsøen og vest for Skotland
   (meddelt under nummer K(2008) 7801)
   (Kun den engelske udgave er autentisk)
   (2008/983/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 40/2008 af 16. januar 2008 om fastsættelse for 2008 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (1), særlig bilag IIA, punkt 8.7, andet afsnit,
   under henvisning til anmodning fra Det Forenede Kongerige, og
   ud fra følgende betragtninger:
   
               (1)
            
            
               I punkt 8 og 14 i bilag IIA til forordning (EF) nr. 40/2008 præcises den højeste tilladte fiskeriindsats ved at definere det højeste antal dage, EF-fartøjer med en længde overalt på mindst 10 m, der medfører visse typer redskaber, må være til stede i bestemte områder fra Kattegat til vest for Skotland.
            
         
               (2)
            
            
               Ifølge punkt 8.5 i bilaget kan medlemsstaterne forvalte deres fiskeriindsatstildelinger i forvaltningsperioden 2008 i henhold til en kW-dageordning. En sådan forvaltningsordning gør det muligt at tildele fiskerfartøjer et højeste antal dage, der er forskelligt fra det antal, der er angivet i bilaget, forudsat at det samlede antal kW-dage, der svarer til kombinationen af den redskabsgruppe og det fiskeriområde, som fartøjet hører under, ikke overskrides.
            
         
               (3)
            
            
               I punkt 8.6 i bilaget fastsættes det, at en sådan fornyet tildeling af havdage skal foretages med henblik på en mere effektiv udnyttelse af fiskerimulighederne eller for at stimulere fiskerimetoder, der fører til reduceret udsmid og lavere fiskeridødelighed for såvel ungfisk som voksne fisk.
            
         
               (4)
            
            
               I punkt 8.7 i bilaget angives hvilke detaljerede oplysninger, der kræves fra en medlemsstat, der ønsker Kommissionens tilladelse til at anvende en sådan alternativ fiskeriindsatsforvaltningsordning.
            
         
               (5)
            
            
               Det Forenede Kongerige har ved brev af 14. april, 2. maj og 22. juli og ved elektroniske indberetninger i maj, august og september 2008 anmodet Kommissionen om at måtte anvende en sådan alternativ forvaltningsordning i Det Forende Kongerige for fiskerfartøjer, der anvender trawl eller snurrevod med en maskestørrelse på mellem 70 og 89 mm eller på 100 mm eller derover, der fisker i EF-farvande i Norskehavet, Nordsøen eller vest for Skotland (ICES-afsnit II a, IV a-IV c eller VI a). Anmodningen og indberetningerne indeholder oplysninger og data som krævet i punkt 8.7 i bilag IIA til forordning (EF) nr. 40/2008, især om ordningens anvendelsesområde, struktur, beregningsmetode og funktionsmåde samt om kontrol og evaluering af ordningen.
            
         
               (6)
            
            
               Det Forenede Kongeriges ordning gælder til at starte med for 867 fartøjer. Deres samlede indsatsmaksimum i forvaltningsperioden 2008 er 21 095 690 kW-dage for redskabsgrupperne med maskestørrelse på mellem 70 og 89 mm, der fisker i et hvilket som helst af de nævnte områder, og 27 867 735 kW-dage for redskabsgrupperne med maskestørrelse på 100 mm eller derover, der fisker i et hvilket som helst af de nævnte områder. På grund af det mindre antal havdage, der er til rådighed for redskabsgrupperne med maskestørrelse fra 100 mm ved fiskeri vest for Skotland, anvendes et underloft på 24 622 862 kW-dage for de pågældende fiskefartøjers fangstrejser vest for Skotland. Betingelserne i punkt 8.5 i bilag IIA til forordning (EF) nr. 40/2008 opfyldes derfor af denne ordning.
            
         
               (7)
            
            
               Kommissionen har vurderet ordningen og fundet, at det tilgodeser de mål, der er fastsat i punkt 8.6 i bilag IIA til forordning (EF) 40/2008. Ordningen omfordeler dagene med henblik på en mere effektiv udnyttelse af fiskerimulighederne og for at tilskynde til, at der anvendes fangstmetoder, der fører til reduceret udsmid og lavere fiskeridødelighed for såvel ungfisk som voksne fisk som krævet under dette punkt. Derudover er de fartøjer, der deltager i denne ordning, forpligtede til at støtte særlige bevarelsesforanstaltninger. Disse varierer en smule i koncept og i betydning afhængigt af regionerne og omfatter følgende: overholdelse af realtidslukninger, der er indført efter opdagelse af torskekoncentrationer, anvendelse af større kvadratmaskede paneler for at øge hvidfiskselektiviteten, deltagelse i afprøvning af mere selektive redskaber og anvendelse af et enkelt fiskeredskab i stedet for flere under en fangstrejse. Virkningen af disse foranstaltninger må evalueres på et senere tidspunkt.
            
         
               (8)
            
            
               Et af incitamenterne for fiskerne til at deltage i ordningen er tildelingen af en konstant indsats i forhold til forvaltningsperioden 2007, kendt som »conservation credits« i Skotland, til trods for en reduktion i det højeste antal havdage, der gælder for trawlere i Nordsøen og vest for Skotland for forvaltningsperioden 2008.
            
         
               (9)
            
            
               Derfor bør Det Forenede Kongeriges forvaltningsordning med indsatspuljer i EF-farvande i ICES-afsnit II a, IV a-IV c og VI a og fiskeriindsats for trawl, snurrevod og lignede redskaber, undtagen bomtrawl, med en maskestørrelse på mellem 70 og 90 mm eller på 100 mm eller derover, ved tildeling og overvågning af kW-dage, tillades for forvaltningsperioden 2008 —
            
         VEDTAGET FØLGENDE BESLUTNING:
   Artikel 1
   Det Forenende Kongeriges forvaltningsordning med indsatspuljer i EF-farvande i ICES-afsnit II a, IV a-IV c og VI a og firskeriindsats for trawl, snurrevod og lignende redskaber, undtagen bomtrawl, med en maskestørrelse på mellem 70 og 90 mm eller på 100 mm eller derover, ved tildeling og overvågning af kW-dage, forelagt den 14. april, 2. maj og 22. juli 2008, tillades hermed for forvaltningsperioden 2008.
   Artikel 2
   Denne beslutning er rettet til Det Forenede Kongerige Storbritannien og Nordirland.
   
      Udfærdiget i Bruxelles, den 9. december 2008.
      
         
            På Kommissionens vegne
         
         Joe BORG
         
         
            Medlem af Kommissionen
         
      
   
   
      (1)  EUT L 19 af 23.1.2008, s. 1.